**ΥΠΟΤΡΟΦΙΕΣ ΜΕΤΑΠΤΥΧΙΑΚΩΝ ΣΠΟΥΔΩΝ**

**Ίδρυμα “Στρατηγός Μιχαήλ Αρναούτης”**

Το ίδρυμα “Στρατηγός Μιχαήλ Αρναούτης” προκηρύσσει την απονομή υποτροφίας για μεταπτυχιακές σπουδές στο εξωτερικό (χώρες της Ευρώπης ή  της Βορείου Αμερικής)  για το ακαδημαϊκό έτος  2017-2018 στον τομέα της πληροφορικής ή συναφούς αντικειμένου.

Η υποτροφία απονέμεται σε πτυχιούχους ελληνικών ιδρυμάτων τριτοβάθμιας εκπαίδευσης, που ολοκλήρωσαν τις σπουδές τους στους κλάδους αυτούς με διάκριση (βαθμός πτυχίου “Άριστα” ή “Λίαν Καλώς” σε περίπτωση μη εμφάνισης αριστούχων). Απαραίτητη είναι η άρτια γνώση της γλώσσας της χώρας των σπουδών. Αιτήσεις μπορούν να υποβάλλουν άτομα έως 30 ετών, ενώ αποκλείονται οι υποψήφιοι που έχουν λάβει υποτροφία από άλλη πηγή.

Η υποτροφία ανέρχεται σε 6.000 Ευρώ ετησίως και μπορεί να καλύψει έως και δύο έτη (το δεύτερο έτος θα εξαρτηθεί από το διαθέσιμο κεφάλαιο).

Οι ενδιαφερόμενοι θα πρέπει να υποβάλουν αίτηση, η φόρμα της οποίας βρίσκεται στην ιστοσελίδα του Ιδρύματος [www.arnaoutisfoundation.com](http://www.arnaoutisfoundation.com/). Οι αιτήσεις πρέπει να συμπληρωθούν στην **Αγγλική γλώσσα**, και να **ΦΤΑΣΟΥΝ** στην κ. Αρναούτη μέχρι τις **14 Μαρτίου 2017** συνοδευόμενες από **βιογραφικό σημείωμα** και **αναλυτικές πληροφορίες σχετικά με τις σπουδές που θα πραγματοποιηθούν.** Αιτήσεις που θα φτάσουν μετά από αυτή την ημερομηνία δε θα ληφθούν υπόψη. Ο πρώτος κύκλος συνεντεύξεων θα γίνει μέσω Skype στις 22 Απριλίου 2017 και οι επιλεγμένοι υποψήφιοι θα περάσουν από συνέντευξη με την κ. Αρναούτη στην Αθήνα στις 28 Μαίου 2017. Παρακαλούμε να στείλετε την αίτησή σας στην κυρία Αρναούτη στο e-mail: nathene@nathenesolicitors.co.uk

Λίστα με τα απαιτούμενα δικαιολογητικά:  
1. Συμπληρωμένη και υπογεγραμμένη αίτηση με φωτογραφία   
2. Συστατικές επιστολές (ξεχωριστά)  
3. Αναλυτικές βαθμολογίες

4. Βιογραφικό